కోరింగ వన్యప్రాణి అభయారణ్యం
కోరంగి అభయారణ్యం (ఆంగ్లము: CORINGA WILD LIFE SANCTUARY) మడ అడవులు ఆంధ్రప్రదేశ్ రాష్ట్రంలో కాకినాడనుండి 10 కి.మీ. దూరంలో ఉంది. అటవీశాఖ వారి లెక్కప్రకారం 235 చదరపు కిలో మీటర్ల విస్తీర్ణంలో విస్తరించి ఉన్న మడ అడవులు దేశంలోనే రెండవ పెద్ద మడ అడవులుగా స్థానం సంపాదించుకున్నాయి. చిత్తడినేలలో పెరిగే చెట్లయొక్క వేర్ల వ్యవస్థ భిన్నంగా ఉంటుంది. భూమిలోనికి ఉండే వేర్లవల్ల ఈ చెట్లకి కావలసినంత ఆక్సిజన్‌ తీసుకొనే అవకాశం తక్కువగా ఉంటుంది. ఎందుకంటే, ఇక్కడి నేలలు నిరంతరం నీటిలో మునిగి ఉంటాయి. వేర్ల ద్వారా గాలిపీల్చుకునే ఈ 'చిత్తడి అడవులు ' కేవలం నదీ సాగర సంగమ ప్రదేశంలో ఏర్పడ్డ చిత్తడి (బురద) నేలల్లోనే పెరరుగుతాయి. అన్ని నదీ సాగర సంగమాలు చిత్తడి నేలలని ఏర్పరచవు. గంగాతీర ప్రాంతం పశ్చిమ బెంగాల్లోని "సుందర వనాలు " మడ అడవుల తరువాతి స్థానం కోరంగి అభయారణ్యానిదే. అందంగా, గుబురుగా, దట్టంగా పెరిగే ఈ అడవులు సముద్రపు కోతనుంచి భూమిని రక్షించే పెట్టని కోటలుగా ఉన్నాయి.
దక్షిణ 24 పరగణాలు
సుందర్బన్ ఒకప్పుడు గంగానది మైదాన దిగువన ఉన్న విస్తారమైన అరణ్యం మరియు ఉప్పునీటి చిత్తడి భూమిగా ఉండేది. ఈ ప్రాంతం ఉత్తర దిశలో బంగాళాఖాతం వెంట హుగ్లీ నది (ముఖద్వారం భారతదేశం) వరకు 260.కి.మీ.పొడవున ఉంది. ఈ ప్రాంతానికి తూర్పు భూభాగంలో మేఘనా నది (ముఖద్వారం బంగ్లాదేశ్) ఉన్నాయి. ఈ ప్రాంతం మొత్తం వైశాల్యం 100-130 చ.కి.మీ ఉంది. నదీ ముఖద్వారాలు కొండచరియలు, పలు కాలువలతో నిండిన చదునైన చిత్తడి నేలలు మరియు దట్టమైన అరణ్యాలతో నిండి ఉంది. ఈ సహజమైన సౌందర్యం కారణంగానే ఈ ప్రదేశానికి సుందర్బని అని పేరు వచ్చి ఉండవచ్చు. ఈ చిత్తడినేలలలో ఉష్ణమండల వర్షారణ్యం దట్టంగా వ్యాపించి ఉంది. దక్షిణంలో వన్యమృగాలు మరియు మొసళ్ళు నివసిస్తుంటాయి కనుక ఈ ప్రాంతంలో మానవనివాసాలు ఉండవు. బెంగాల్ పులుల చివరి అభయారణ్యం ఇదే. సారవంతమైన ఉత్తరప్రాంత వ్యవసాయ భూములలో వరి, చెరుకు, కొయ్య మరియు వక్క తోటలు ఉన్నాయి.